
Tanker om arkitekters arbejde med ældre bygningskunst 


Af arkitekt M.A.a. Henning Helger 


Dette maanedshæfte indeholder gengivelser af tre vidt 
orskellige arbejder, som dog har det tilfælles, at der 
"alle tre tilfælde er tale om samspil mellem nyere 
arkitektur og ældre værdifuld bygningskunst. Som 
ndledning til hæftet har Henning Helger paa redak- 
ionens opfordring skrevet hosstaaende artikel. 
Horfatteren paapeger her det væld af problemer, som 
arkitekterne stilles overfor, naar de skal søge at for- 
'ige en ny tids æstetiske og praktiske krav med ældre 
iids bygningskunst. 


+ I Akademisk Arkitektforenings Uddannelsesudvalgs 
betænkning af 19.11.1943 hedder det, at samfundets 
krav til arkitektens uddannelse maa være, dels at 
give arkitekten den fornødne viden om byggeriets 
teknik og økonomi, dels at give ham ,,en grundig 
uddannelse T det arkitektoniske kulturgrundlag, som 
gør det muligt for arkitekten at give byggeriet en 
arkitektonisk værdifuld udformning, det 
mindste -giver ham den respekt for kulturelle og 
kunstneriske værdier, som kan sikre samfundet mod 
den forsimpling af byens og landskabers karakter, 
de alt for ofte er blevet resultatet af de mangelfuldt 
udlannede arkitekters byggeri eller behandling af 
ældre bygningskunst”. 

1. 4-5. 


I en Tid, hvor Forbindelsen med Fortiden i en vis Forstand synes 
at være kappet af og hvor Interessen for Fortidens Bygningskunst 
— navnlig hos den yngre Generation — er ringe, kan man med 
en vis Ret stille det Spørgsmaal: om Arbejdet med Restaurering, 
Bevarelse og Behandling af vore gamle værdifulde Bygninger bør 
betragtes som et udpræget Speciale. 

Bør disse Opgaver løses af Folk med en overvejende kunsthistorisk 
Viden og Uddannelse? Eller er det rigtigt at det fremdeles er 
Arkitekterne, der arbejder med dem? 

Der er efter min Mening ingen Tvivl om, at Arbejdet med de 
gamle Bygninger er Arkitektarbejde! ; 

Hvor det drejer sig om Bygningskunst er det dog Arkitekten, 
der er Fagmand — saa sandt som Arkitektur ikke blot er et Spørgs- 
maal om Stilpræg og et Hus ikke er et blot og bart Facadeskema 
eller en kunstnerisk Komposition. 

Ved de fleste Opgaver drejer det sig jo ogsaa om Huse, der baade 
skal kunne holde og bruges, og det er derfor ligesaa meget et 
Spørgsmaal om Planlægning, Konstruktion og hensigtsmæssigt 
Valg mellem forskellige Former og Materialer. Selv i de ret 
sjældne Tilfælde, hvor Opgaven ikke indebærer noget Krav om 
praktisk Anvendelighed (rene Museumsarbejder, Rekonstruk- 
tioner o. lign.), vil Arkitektens særlige praktiske Fortrolighed 
med Bygningskunstens indre Væsen være til stor Gavn. 


Naar dette er sagt skal det dog straks understreges, at Arbejdet 
med ,, historiske" Byggeopgaver stiller ganske specielle Krav til 
Arkitekten. En dyb Fortrolighed med andre Tiders Formsprog 
og Arkitekturopfattelse, en rigt udviklet Evne til Indleven i en 
anden Kulturperiodes Tænke- og Følemaade er nødvendig. 
Men dette betyder egentlig blot, at der til den Række af For- 
udsætninger, som Arkitekten maa analysere og trænge ind i 
som Forarbejde til enhver Opgave, føjes endnu et Led: De 
historiske, kulturelle og kunstneriske Forudsætninger, der knytter 
sig til den Bygning, han arbejder med. 

Nu kan det jo nok hævdes, at det i Praksis alligevel bliver en 
Slags Specialister, en bestemt Kreds at særligt interesserede 
Arkitekter, der befatter sig med Restaureringsopgaverne, men 
dette svarer jo blot til at der paa samme Maade er bestemte 
Folk indenfor Standen der fortrinsvis arbejder med f. Eks. Syge- 
huse — fordi de gennem deres Praksis har særlige Forudsætninger 
for det. Det afgørende i denne Forbindelse er om vedkommende 
i Kraft af sin Grunduddannelse og sit Helhedssyn føler sig som 
og arbejder som Arkitekt. 


Konsekvensen af disse Betragtninger maa være, at en Arkitekt 
gennem sin Uddannelse maa have Forudsætninger for at løse 
ogsaa de historisk betonede Opgaver. Dette naturlige Syns- 
punkt, gav Akademisk Arkitektforenings Uddannelsesudvalg og- 
saa Udtryk for i en Betænkning af 19. November 1943," hvori 
man fremhæver Betydningen af en grundig Uddannelse i det 
arkitektoniske Kulturgrundlag. 

Søger man at faa et skematisk Overblik over de forskellige For- 

mer for Arbejde med gamle Bygninger, kan man — maaske lidt 

groft — stille det saaledes op: 

Bygningshistorisk Forskning, 

Museumsmæssigt Arbejde. (Flytning til Frilandsmuseer, Rekon- 
struktioner.) 

Tilsyn med gamle Bygninger og Administration af Frednings- 
bestemmelserne. 

Egentlig Restaurering (Hovedvægten paa den historisk-arkitek- 
toniske Form). 


Istandsættelse og Vedligeholdelse. 

Mindre Ombygninger. 

Omfattende Ombygninger (evt. til ny Anvendelse). 
Tilbygninger. 

Nybygninger i Tilslutning til gammel Arkitektur. 


Med Hensigt er der i Opstillingen antydet en Opdeling i to Af- 
snit, hvoraf det første omfatter de Tilfælde, hvor en speciel Viden 
og Skoling hos Arkitekten er en absolut Nødvendighed, mens 
det andet Afsnit dækker de mere almene Byggeopgaver, som det 
kan falde i enhver praktiserende Arkitekts Lod at løse. Men den 
skematiske Opdeling er naturligvis rent teoretisk. Mange Op- 
gaver vil være umulige at indpasse i Skemaet under et enkelt 
Punkt, men hører til under 3—4 Afsnit samtidig — og selv Græn- 
serne mellem de udpræget arkitekturhistoriske Opgaver og de 
almene vil ofte være. flydende. 

Den første Gruppe, det udpræget bygningshistoriske Omraade, 
skal her kun berøres flygtigt. Ikke fordi det anses for mindre be- 
tydningsfuldt, men snarere fordi dette Spørgsmaal er saa mange- 
sidigt og kompliceret at det falder udenfor denne Artikels Ram- 
mer at forsøge en nærmere Uddybelse deraf. 

Billederne herover viser Bjernede Kirke før og efter 
Storcks restaurering. Et klassisk eksempel paa at 
den ,,historiske" restaurering ofte betyder et tab af 


store æstetiske værdier. 


Regensens fagade mod Købmagergadei sin tidligere 


2 nuværende skikkelse. Baggrunden for ombygnin- 
zen var trafikproblemet i den snævre gade og Mar- 
tin Borch har løst opgaven paa en gang dristigt 
sø helt naturligt, saaledes at det gamle hus er 
hlevet rigere uden at miste noget af sin særlige 
stemning. 


EY 


Det drejer sig her ofte om de mest betydningsfulde Mindesmærker: 
Kirker, Slotte, Herregaarde og Byernes Monumentalbygninger, — 
som i egentligste Forstand er en Del af Nationens fælles Kultur- 
arv. Ved saadanne Opgaver spørges der ikke i første Række om 
Økonomi og Anvendelighed; det er Mindesmærkets oprindelige 
eller overleverede Form, som maa bevares eller genskabes. 
Her bliver nogle af de centrale Problemer: I hvilken Udstræk- 
ning bør man søge at føre et Bygningsværk tilbage til den op- 
rindelige Skikkelse og hvor bør senere Tiders Tilføjelser og Om- 
dannelser respekteres? Skal et overvejende historisk eller et rent 
kunstnerisk Synspunkt være fremherskende? 


Set med en ,,almindelig" Arkitekts Øjne er det dog maaske de 
mere almene Byggeopgaver, — Ombygninger af og Tilbygninger 
til værdifulde gamle Huse som stadig er i Brug og Opførelse af 
Nybygninger i et historisk Milieu — som har Krav paa den stør- 
ste Interesse. Her indgaar de historisk-æstetiske Synspunkter som 
før nævnt i en lang Række af sideordnede Krav, og det Problem, 
der trænger sig i Forgrunden, er den aabenlyse Kondlikt mellem 
paa den ene Side Ønsket om ikke at forfladige den historiske og 
arkitektoniske Helhed, og paa den anden Side Kravet om Til- 
pasning til Menneskelivets totalt ændrede Former. (Det er Pro- 
blemet om Vandklosetter og Faldstammer i Renaissanceborgene, 
og Radiatorer og elektriske Armaturer i de gotiske Kirkerum.) 
De brugsmæssige og økonomiske Krav trænger sig frem med 
stor Styrke. Det kan være et smukt gammelt Hus, som Ejeren 
ønsker at indrette til en fuldt moderne Bolig, — det kan være 
Opgaven at indrette en Butik i Stueetagen af en ældre Bygning 
— eller et fredet Beboelseshus kan ønskes indrettet til Kultur- 
centrum med Mødesal, Bibliotek, Restaurant og Studiekreds- 
lokaler. Ikke sjældent bliver de gamle Huse i Byens Centrum 

benyttet som Kontorer — og omfattende Ændringer og Udvidel- 
ser kan blive nødvendige. Og i den gamle Del af København 
er Udskiftningen af et enkelt Hus i et helt Gadebillede en ikke 
usædvanlig Opgave. 

Et særligt interessant Problem frembyder saadanne i sin Helhed 
bevarede Bysamfund som f. Eks. Dragør, hvor selve Byplanen 
og Bebyggelsesformen er fuldtud ,,;moderne” i sine Principper, 
mens Husene som Boliger er forældede. 

Arkitektens Opgave maa her bestaa i en samvittighedsfuld 
Afvejen af de modstridende Krav i Forhold til hinanden. En 
Løsning, hvor Hensynet til Fortid og Nutid smelter umærke- 
ligt sammen, er naturligvis Idealet, men en saadan Løsning er 
langtfra altid mulig. Ofte er Kravene absolut uforenelige og i 
disse Tilfælde kan det vist fastslaas, at en konsekvent Fastholden 
af eet Princip er at foretrække for en Kompromis-Løsning, hvor 
den arkitektoniske Form er blevet forfusket uden at man dog 
har naaet den fulde Hensigtsmæssighed og Økonomi. 

Som min personlige Mening vil jeg principielt fastholde Livets 
Fortrinsret overfor Arkitekturen. 

Sat paa Spidsen vil det sige: hellere arkitektonisk Barbari end 
Vold mod Menneskelivets elementære Fordringer. 

Den Arkitekt, som i Skønhedens og den arkitekturhistoriske Nøj- 
agtigheds Navn anbringer levende, arbejdende Mennesker i 
trange, underbelyste Rum, eller som for at opnaa en æstetisk 
bestemt Virkning paa væsentlige Punkter lader sig nøje med 
en ringere Løsning, mangler efter min Mening Sansen for 


44 


Roskilde Domkirke med Harsdorffs gravkapel for 
Frederik V. Den senere frilægning af kirken ud 
mod torvet har givet kapellet en mere dominerende 
virkning end Harsdorff har tilsigtet. 


Asplunds udvidelse af Gøteborgs Raadhus; gennem 
et intensivt arbejde med opgaven over en lang aar- 


række har Asplund valgt at forme sin tilbygning 
helt i sin egen tids aand med en nænsom tilpas- 
ning af størrelsesforhold til den gamle bygning. 


aa 


Dimensioner, Sansen for væsentligt og uvæsentligt — og forraader 
derved Arkitektens højeste Kald: at tjene Livet. 

Det skal for at hindre Misforstaaelse understreges, at dette Syn 
udmærket kan forenes med sand Kærlighed og Ærbødighed over- 
for den gamle Bygningskunst. 

Hermed er vi inde paa det interessante Omraade hvor Spæn- 
dingen mellem det historisk-formelle og det menneskelige, mel- 
lem Fortid og Nutid har inspireret Arkitekterne til en resolut 
»gordisk" Løsning af Problemet, som i de bedste Tilfælde har 
betydet en enestaaende dristig Nyskabelse og — paradoksalt nok 
— en stor Berigelse af vor historiske Arkitekturskat. Lad mig blot 
nævne Eksempler som Harsdorffs Kollonnade ved Amalienborg, 
hans Gravkapel ved Roskilde Domkirke og Ombygningen af 
Operahuset (Østre Landsret). Fra en senere Tid kan fremhæves 
Herholdts Universitetsbibliotek paa Frue Plads eller Martin 
Borchs Ombygning af Regensen, og fra vor egen Tid Asplunds 
Udvidelse af Gåteborgs Raadhus. 

I det hele taget er vi maaske ofte tilbøjelige til at betragte Arki- 
tekternes Medvirken til Omdannelse af de gamle Bygninger som 
et sørgeligt Kapitel — et nødvendigt Onde. Det kan ikke be- 
strides, at det i mange Tilfælde har været det, men vi bør heller 
ikke glemme, at der netop i Arbejdet med de gamle Huse ligger 
særlige Muligheder for en skabende Indsats, — at det omtalte 
interessante Spændingsforhold, som disse Opgaver indebærer, 
gennem et indtrængende Arbejde med Problemerne kan udløse 


helt nye Værdier i Bygningskunsten. 

Fagaden mod Frederiksholms Kanal med havremagasinet flyttet og ombygget — som omtalt i artiklen 


Thomas Havning: Ministeriebygning ved Frederiksholms Kanal. Facaden mod Frederiksholms Kanal i tre situationer 


46 


Ministeriebygning 


ved Frederiksholms Kanal 


Af kgl. bygningsinspektør, arkitekt m.a.a. Thomas Havning 
725.121 (489) 


FREE Paa det Omraade af Slotsholmen, der begrænses af Frederiks- 
= =, holms Kanal, Staldmestergaarden, Slotsholmens Kedelhus, »lange 
Perspektivskitse af forslag til bebyggelse med 6- SER , in albus Foo: breiee RB BED Nan den Flere 
etagers stokke, som angivet paa nedenstaaende situa- E- vrede tidligere en Del lave Magasinbygninger, af 
Fa nyAFAD hvilke endnu er bevaret en Rest, nemlig det ud mod Kanalen 
liggende saakaldte Havremagasin, som nu kun bestaar af een 
Fløj, men som tidligere havde to Sidefløje bagud. 
Den saakaldte Tobaksbeskatningsbygning blev bygget, mens 
Thorvald Jørgensen var kgl. Bygningsinspektør. Den var tænkt 
som Begyndelsen til en trefløjet Bebyggelse, hvoraf denne første 
Bygning udgjorde en Del af den ene Sidefløj, og den var i sin 
Udformning holdt nær til Staldmestergaarden. 
Da jeg i 1938 fik det Arbejde overdraget at skulle fortsætte den 
paabegyndte Kontorbebyggelse, var det naturligt for mig at søge 
klarlagt, om den foreliggende Plan paa alle Punkter tilfreds- 
stillede de særlige Krav, man maatte stille til en Kontorbygning 
paa dette Sted. I en Redegørelse og i nogle af mig i Forbindelse 
hermed udarbejdede Skitser gjorde jeg blandt andet opmærksom 
paa, at Staldmestergaardens Højdeforhold — Kælder og to høje 
Etager — ikke er hensigtsmæssige (fordi man ikke har Brug for 
ret meget Kælder og kan klare sig med lavere Etager), at lige- 
ledes dens Fagbredde er urimelig stor, at den fuldførte Bygnings 
Midtkorridorer vilde blive lange og mørke, og at der ved Fløjenes 
Sammenstød ikke kunde undgaas Pladsspild. Mit Ændringsforslag 
indeholdt Anvisning paa en Fortsættelse til de to Sider, hvor nu 
Kedelhuset og Tøjhusets Kontorbygning ligger, og var formet som 
forholdsvis korte 6-Etagers Stokke, hvor det ønskede Antal Kon- 
torer var tilvejebragt med langt mindre bebygget Areal end tid- 
ligere foreslaaet. Ved Siden af at fremme de nævnte praktiske 
Hensyn var det mig om at gøre, at den planlagte Bebyggelse 

Situationsplan af det i artiklen omtalte forslag til bebyggelse med 6-etagers stokke og Situationsplanen, som den blev vedtaget og udført 


ed Frederiksholms Kanal. Forslag til situationsplan og nuværende situationsplan, 1:3000 

Tnomas Havning: Ministeriebygning v 


Facade mod Frederiksholms Kanal 

Thomas Havning: Ministeriebygning ved Frederiksholms Kanal. Plan og fagade 1 : 400 

ade mod Kongens Bryghus 


Plan af 3. Sal 


Thomas Havning: Ministeriebygning ved Frederiksholms Kanal. Plan og Sfagade I : 400 

Fagcadedetaille med overgangen 
mellem den lavere og den højere del 
af sidefløjen Del af gavlfagade af 3-etagers afsnittet i sidefløjen Snit i 3-etagersfløj 


saa vidt muligt kom til at harmonere med de omgivende gamle Thomas Havning: Ministeriebygning 
Huse, samtidig med at de eksisterende Træer søgtes bevaret. = ved Frederiksholms Kanal 

Ved Bygningens Opførelse lykkedes det mig ikke at virkeliggøre 74% detaille og snit ved s-etagersfløjen 1 : 100 
min ændrede Plan. Jeg har nok kunnet gennemføre andre Etage- 

højder og Fagbredder end i det første Afsnit, og jeg undgik nogle 

lange murede Kviste, som var angivet paa de ældre Tegninger; 

men jeg undgik ikke de lange mørke Korridorer, og Bygningen 

gøjort. 


1 


Elevatorer og Toiletter 


har jeg gennemført den Ordning, der efter min Opfattelse er 


U oF I 
1ripDADYV 


fik desværre den tidligere planlagte store Udstrækning, hvorved 
den rigtige i et Kontorhus, nemlig at disse faste Elementer 
samles i Grupper, og saa vidt muligt lægges paa Steder, hvor 
de ikke afbryder de sammenhængende Rækker af Kontorer 


en effektiv Udnyttelse af Arealet frem i Tiden er vanskel 


Med Hensyn til Angivelsen af Trapper, 


teriebygning 

'homas Havning: M 


ed Frederiksholms Kanal 
agadedetaille og snit i tøjhusfløj 1: 100 


Thomas Havning: Ministeriebygning 
ved Frederiksholms Kanal 


Facade af bryghusfløjen mod gaarden 


Indblik i gaarden fra en af portene i havremaga- 
sinet — lige foran denne port er der under den øje- 
blikkelige nødssituation opført en kontorbarak 


Endvidere er der anbragt en Indgang udefra, der hvor der er 
Trapper, saaledes at man kan undgaa overflødig Færdsel i 
Stuekorridoren. Efter Husets Opførelse synes jeg det er tydeligt, 
at man ikke bør lave en trefløjet Bygning med saa lange Side- 
fløje. Denne Uskønhed bødes der noget paa, ved at Havrema- 
gasinet (som det trods afsagt Dødsdom lykkedes at bevare) del- 
vis lukker for den aabne Side; men det havde været endnu 
bedre, hvis man havde kunnet forlænge Havremagasinet med 
to Fag i den ene Ende og afkorte det tilsvarende i den anden, 
saaledes at det var kommet til at ligge lige for Gaarden. 
Byggegrunden bestaar af Dag- og Natrenovation fra Christian 
des den Fjerdes Tid. Ydermurene hviler paa Betonpæle og Korridor- 
BE skillerummene paa en Rørgang i vandtæt Udførelse. Etagead- 
skillelserne er af Jernbeton med indstøbt ,,Critall"-Varme og 
svømmende Gulve. Aftræksrørene er af Eternit og ligger i Yder- 
murene, hvor de suger Luften bort under Vinduerne, saaledes 
at man ikke mærker det kolde Nedslag, der ellers er særlig føle- 
ligt 1 Huse med Straalevarme; da der kommer et Rør mere pr. 
Fag i hver Etage, bliver Pillernes Tværsnitsareal i stigende 
Grad optaget af Rør, men dette gaar lige op med det aftagende 
Krav til Pæreevne, saa Murtykkelsen har kunnet holdes ens i 
alle Etager. Ogsaa paa andre Punkter er Fagene behandlet 
som særlige Enheder, og Gennembrydning af de i første Om- 
gang ikke nødvendige Døre i Korridorvæggene er forberedt, 
saaledes at en Ændring af Inddelingen let vil kunne foretages. 
Facaderne er udført af en gul haandstrøgen Sten fra Skullerup- 
holm Teglværk. Foruden at det var en i andre Henseender første 
Klasses Sten, havde den den sjældne Fordel at have de rigtige 
Længde- og Breddemaal (230x 110 mm), saaledes at det blev 
muligt at gøre Studsfugerne lige brede i Kopskifter og Løber- 
skifter og i det hele lave smukt Facadearbejde. Tagene er dækkede 
med røde Vingetegl. 
Konstruktionerne beregnedes af Civilingeniør, Dr. techn. N. J. 
Nielsen, og Installationerne forestodes af Civilingeniørerne H. 
Crone & J. Koch. Arkitekt m.A.A. Tage Gorm Hansen, der nu 
opholder sig i Irland, var en udmærket Konduktør. Bygningen 
blev fuldført i 1940 og taget i Brug af Statistisk Departement 
samt 3. og 4. Hovedrevisorat. 


Perspektiv med vagtstuen ved Kongens Bryghus 

Thomas Havning: Ministeriebygning 
ved Frederiksholms Kanal 

Forbindelse med den gengivne bebyggelse er 
Jer opført en lille bygning med vagtstue ved 
øndkørslen til gaarden bag Kongens Bryghus. 
Vuenfor er gengivet en perspektiv og hosstaaende 
giederne mod Frederiksholms Kanal og mod 


edtørslen. I: 100 


Raadhuset i Køge 


Af arkitekt M.A.A. Otto Langballe 725.13 


I næsten 400 Aar har Køge Raadhus eksisteret og gjort Fyldest; 
det er saaledes Landets ældste Raadhus, der stadig er i Brug 
efter sit oprindelige Formaal. 

Baade Ribe og Haderslev Raadhuse er vel nok ældre Bygninger, 
men ingen af dem er byggede til dette Formaal, saaledes er 
Haderslev Raadhus et middelalderligt Kalendehus, der først 
er taget i Brug som Raadhus i 1627, og i øvrigt er Bygningen 
flere Gange ombygget, saa det er vanskeligt at erkende noget af 
det gamle Kalendehus. Ribe Raadhus er en almindelig borgerlig 
Bygning, der er opført 1496, men først købt og indrettet til Raad- 
hus saa sent som 1709. Endelig findes i Næstved et gammelt 
Raadhus, der vel nok er lidt ældre end Køge Raadhus, men det 
har ikke været benyttet som saadant siden 1856, da det blev solgt. 
Køge Raadhus maa være opført omkring 1552, da Christian III 
til Køge By skænkede 2 Huse paa det efter Reformationen ned- 
lagte Graabrødre Kloster i Vestergade og Sct. Gertruds Kapel 
i Køge. Sten og Tømmer herfra skulde anvendes til Opførelse 
af Byens Raadhus. 

Den Del af Raadhuset, som er bygget 1552, strakte sig fra Syd- 
gavlen til Porten, hvor Bygaardsstræde føres igennem ud til 
Nørregade, her findes endnu den gamle Gavl. Paa ægte middel- 
alderlig Maner har Bygningen kun haft en Skorsten i hver Gavl. 
Øverste Etage var optaget af en Sal i hele Bygningens Længde 
og i hele dens Bredde. Hvor Adgangen til denne Etage har været 
vides ikke, men formentlig maa der have været et Trappetaarn 
ud til Gaardsiden. Af dette Taarn er intet synligt Spor bevaret. 
19. Juli 1570 udsteder Frederik II et Kongebrev angaaende 
»nogen Jord och Grund, som Søer Closter haffuer ther wdj 
Byenn, och en Part aff theris Raadhus er bygdt paa". Dette 
Stykke Jord maa formentlig være den Del, hvorpaa den nordlige 
Ende af Raadhuset er opført, denne Del af Bygningen er i hvert 
Fald yngre end den sydlige Ende. Nordgavlen er opført af røde 
Munkesten med Kridtstensbaand. 

Paa Christian IV's Tid er tilføjet en Udbygning mod Øst. Den 
er opført helt af Kridtsten undtagen alle Stik og en ejendommelig 
Hjørnepille, som er muret af Munkesten. Ved denne Lejlighed 
er formentlig det ovenfor omtalte Trappetaarn forsvundet. 
Hjørnepillen paa Udbygningens sydøstre Side bærer et Stik med 
en Spændvidde paa 2,50 m paa Østsiden og et Stik paa 2,10 m 
paa Sydsiden. Paa Pillens Sydside er en Afsats som et Vederlag. 
Dette kunde tyde paa, at der oprindelig har været en Bue til, 
og ved en Udgravning for Kloakledning fandtes et Kampestens- 
fundament, der baade ved sin Afstand og sin Størrelse kunde 
passe til en lignende Pille, men da der gennem Tiderne har været 
opført og nedrevet flere forskellige Bygninger paa Pladsen, er 
det vanskeligt at afgøre, om saadanne Kampestensfundamenter 
har hørt til den ene eller den anden Bygning. Men i hvert Fald 
tyder alt paa, at her har været en aaben Forhal mod Gaarden, 
og her har Bygningens Hovedindgang rimeligvis været. Døren 
mod Torvet er vel først lavet i 1803. 

FRaadhuset, set fra torvet (1914). 


b 


Hvorledes Bygningen oprindelig har taget sig ud, kan man nu 
kun svagt ane, men at det har været en statelig Bygning, kan 
man forstaa af forskellige Udtalelser, Resen kalder den i ,,Atlas 
Danicus" ,,en ret herlig Bygning af gotisk Arkitektur". I Rela- 
tioner 1743 omtales Bygningen saaledes ,,Et af Grundmur op- 
bygt Raadhus paa 13 Fag udi Længden, 2 Etager høy, som i 
gamle Dage skal have haft en herlig Anseelse”. I 1751 kaldes 
det ,,et magnefiqen Raadhusf. Paa Planen over Køge By i Atlas 
Danicus er Raadhuset vist med Trappegavle. Paa den nordlige 
Gavl stod et Zirat, der havde staaet fra gammel Tid, i en Storm 
1698 blæste det ned og anrettede en Del Skade. 

I 1905 paatænkte man en Restaurering af Facaden, som heldigvis 
blev opgivet. I Anledning af den paatænkte Restaurering blev 
der foretaget en Undersøgelse af Facaden, og det viste sig, at der 
havde været fladbuede Vinduer og liljeformede Murankerhoveder 
samt et Kridtstensbaand mellem de to Etager. Tre Blændinger 
paa Bagsiden viste sig, da den ene i 1942 blev hugget ud, at være 
tilmurede Vinduer, Resten af de gamle Egetræskarme fandtes 
endnu. I 1934 skulde der laves en Dør mellem Socialkontoret og 
Socialinspektørens Kontor. Her fandtes et af de gamle Vinduer, 
men betydeligt mindre kun 97 cm bredt, medens de andre var 
140 cm. Under Vinduesspejlet laa en Planke med middelalder- 
ligt Profil. 

Fra Raadhusets Opførelsestid findes endnu nogle interessante 
Enkeltheder, som vidner om Køges stærke Forbindelse med den 
store Verden. Paa Facaden mod Torvet symmetrisk i Forhold 
til Hovedindgangen er anbragt et Par Portrætmedailloner af en 
Type, som er velkendt i nordtyske Byer, navnlig i Lybeck, de 
bærer Dragter fra Tiden omkring Midten af det 16. Aarhundrede. 
Disse Medailloner kan med stor Sikkerhed henføres til det berømte 
lybske Værksted Stadius van Diuren. Dr. Johan Eimers har i 
Tidsskriftet Wordelbingen 1924 gjort Rede for dette Værksted, 
blandt andet paaviser han, at Medailloner, som findes i stor 
Mængde i Lybeck og dels andre Steder, er udført i 2 Forme, 

en hvori Kransen er støbt og en, hvori Medaillonen er støbt, og 
saa er Medaillonen indsat i Kransen, hvorefter Fugen mellem de 
to Dele er udfyldt, og det hele brændt til et Stykke. Denne Frem- 
gangsmaade er øjensynlig ogsaa brugt ved Køgemedaillonerne. 


Lige saa statelig Bygningen har været udvendig, lige saa rummelig 
har den været indvendig, men den har ogsaa skullet tjene til 
mange Formaal. Da Christian III skænkede Materialer til Raad- 
huset, forlangte han, at det skulde opbygges med gode Lofter, 
saa Kongens Korn kunde oplægges der. Den store murede Kvist 
paa Bagsiden oven over Porten har formodentlig været til Op- 
hejsning af Kornet. 

Den store Sal har, inden Tilbygningen paa Fr. II og Chr. IV's 
Tid kom til, optaget hele 1. Sal. Denne Sal har været et prægtigt 
Rum 21,8 m langt og 8,3 bredt, Gulvet var belagt med Astrag 
og i de blyindfattede Ruder straalede Ruder med adelige Vaaben 
og borgerlige Bomærker, som var skænkede til Minde om Bryl- 
lupper, der var holdt her, thi Salen blev ofte udlejet til saadanne 
store Fester, ligesom den af og til blev udlejet til Gøglere, som 
gav Opvisning i Salen. 

Ved Tilbygningen kom der flere Rum til bl. a. Byens Brevkammer, 
et lille uanseeligt Rum med Hvælvinger over og under. Dette 
Rum var lukket med en solid Kobberdør. I Anledning af Stridig- 
heder mellem Byens Borgmestere og Byens Raad meddeles det 
1682, at Kobberdøren til Brevkammeret blev forseglet. I dette 
Brevkammer, gemt bag Reoler stod indtil 1934 en Kamin, den 
blev da flyttet til et nyindrettet Borgmesterkontor. I den Tilstand 
den fandtes, overhvidtet ovenpaa graa Maling, havde man anset 
den for at være af Sandsten, men ved en Undersøgelse viste det 
sig, at den var af Terrakotta. Da Medaillonerne paa Bygningens 
Facade uden Tvivl stammer fra Stadius van Durens Værksted, 
er der al god Grund til ogsaa at antage, at Kaminen stammer 
samme Steds fra. Sammenholder man Kaminen med Dr. Eimers 
Udredning af de 4 Mesterhænder, der har arbejdet paa Stadius 
van Diurens Værksted, vil man her i Kaminen netop finde alle 
de Træk, som han paaviser hos den ene som han karakteriserer 
som ,,Kandelaberornamenternes Mester". Hans Motiver er en 
kandelaberformet Symmetriakse, hvorom slutter sig Bladorna- 
menter. Et andet Motiv, som er karakteristisk for denne Mester, 
er de smaa Puttier dels i hel Figur og dels halvt Mennesker og 
halvt Ornamenter. Begge Slags findes her paa Kaminen. Sam- 
menligner man Køge-Kaminen med Arbejder, som med Sikker- 
hed kan henføres til dette Værksted, vil man hurtigt se, at de 
stemmer nøje overens. 

Hvad de øvrige Lokaler i denne Etage har været anvendt til 
vides ikke, men det nuværende Retslokale kunde tænkes at have 
været Raadsstue. 

I Stueetagen fandtes et Par Værelser til Afbenyttelse for Kongen, 
naar han paa Gennemrejse kom til Byen. I 1668 afholdtes ifølge 
Køge Tingbog Syn paa Raadhuset ,,udi det Kammer til Hans 
kgl. Majestæt er bleven forfærdiget og af nyt omgjort". Gulvet 
blev belagt med Ølandssten, det var 14 Alen langt og 9 Alen 
bredt. I samme Værelse blev der opført en Skorsten, hvortil der 

Gl. terrakottakamin opstillet i borgmesterkontoret i 
raadhuset i Køge 


| 
| 


an 


zaardfagaden før tilbygningen, i baggrunden ses den 


samle kælderhals, som nu danner forbindelsen mellem 
sammelt og nyt arkiv. 


CE arkivskab fra Køge Raadhus, det findes nu paa 
museet 1 Køge 


ifølge Regnskabet blev brugt 16 Lpd Jern til Ankre. (Da Skor- 
stenen i 1942 blev revet ned viste det sig, at der kun var brugt 
2 smaa Stumper Jern som Ankre, der hver vejede et Par Pund. 
Man har den Gang ogsaa kunnet lave Fiduser med Regnska- 
berne.) 

Værelset var omdraget med 30 Alen grønt Klæde. Et nyt Skille- 
rum blev opsat ind til Vejerhuset. En stor Jernkrog, hvori Vægten 
har hængt, viser den Dag i Dag, hvor Vejerhuset har været. 
Nord for Porten har været en lille Bod, som blev lejet ud i hvert 
Fald i Tiden mellem 1623 og 1683, hvor der i Regnskaberne er 
opført Leje for denne Bod. Her har der været et noget større 
Vindue end de øvrige, det har vel været forsynet med en Lem 
til at klappe ned saaledes, at den dannede en Disk ud mod 
Gaden. Raadhusets Vinkælder var som Regel udlejet til Byens 
Tolder, som ogsaa havde Bolig paa Raadhuset. 

Den Leje, som kom ind af Raadhuset, var en Del af Magistratens 
Løn, en Del betaltes i Naturalier, saaledes skulde i 1654 hver 
af Borgmestrene have en ,,1/2 Ahne rinsk Vin” og hver Raadmand 
»et Anker af samme Slags Vin" hver Juleaften. En Mindelse 
om Raadhuskælderens Anvendelse som Beværtning fandtes i 
1942, da Grunden blev udgravet til Udvidelsen af Raadhuset, 
man stødte da paa en muret Mødding, hvor der fandtes i tusind- 
vis af Skaar, de ældste daterbare Stykker var et Par Stendunke 
hvori der var stemplet 1696, de yngste var nogle Rokokotal- 
lerkener. Denne, Mødding maa saaledes have været brugt i et 
halvt Aarhundrede uden at være blevet tømt til Bunds. Skaarene 
er nu samlede paa Køge Museum. Foruden Vinkælderen maa 
Kælderen have rummet de sørgeligt berømte Arrester, de saa- 
kaldte Stadskældere, hvor de mange Hekse sad arresteret, som 
blev brændt i Anledning af den kendte Hekseproces, der kendes 
under Navnet Køge Huskors. Hvor disse Stadskældere har været 
kan ikke mere paavises. Til Kælderen har ført mindst 3 Nedgange 
fra Gaardsiden, hvoraf den ene blev fremdraget i 1942 og nu 
anvendes som Forbindelsen mellem Arkiver i den gamle og den 
nye Del af Raadhuset. 

Af løst Inventar fra ældre Tid findes ikke meget paa Raadhuset. 
Byens Rettersværd, som i 1743 hængte i den store Sal, er nu paa 
Nationalmuseet. Paa Køge Museum findes Byens Arkivskab og 
nogle Arkivkister, hvoraf 3 er en Slags Byggemøbler, idet de er 
indrettede til at stille ovenpaa hinanden. Desuden findes et Par 
smukke Armstole formentlig fra 1803. 

Gentagne Gange er der bygget og atter nedrevet Bindingsværks- 
bygninger i Raadhusgaarden, bl.a. blev der saaledes 11797 
opført et Hus paa 10 Fag, det skulde tjene til Bolig og Værksted 
for Bosniak-Eskadronens Fanesmed. Bosniakerne var en Afdeling 
af Husarerne med særlig fantastiske Uniformer, en Eskadron var 
indkvarteret i Køge. 

Igennem hele det 18. Aarhundrede svandt Køges Velstand mere 
og mere, og Raadhuset afspejler tydeligt dette Forhold, tilsidst 
var man naaet saa langt ned, at man i 1776 lejede Raadhuset 
ud til Byens Købmand til Træskohandel. 

Vedligeholdelsen af Bygningen har det øjensynlig været sløjt med, 
men i Slutningen af det 18. Aarhundrede begyndte det at gaa 

fremad for Byen og dermed ogsaa for Raadhuset, og i 1803 
gennemgik det en meget grundig Istandsættelse, som helt for- 
andrede dets ydre Karakter. 

Ved Licitation den 20. April 1803 paatog Brændevinsbrænder 
F. N. Dyrlund og Købmand Lars Olsen sig Arbejdet for 3995 Rd. 
De overdrog igen den 26. Oktober samme Aar Arbejdet til 
Murermester Lauritz Trane af København, Fader til Arkitekten 
Jacob Laurids Trane f. 5. August 1785, død 1819. Man fristes 
til at tro, at Sønnen har hjulpet Faderen med dette Arbejde, da 
Resultatet af Arbejdet blev saa smukt. Det har været en meget 
grundig Istandsættelse, man foretog. Bygningens Renaissance- 
præg forsvandt, og den blev præget af Empiren. Facaden over- 
pudsedes, og Vinduer blev flyttede, saaledes at Inddelingen blev 
mere taktfast, og Hovedindgangen blev muligvis ved samme 
Lejlighed flyttet om paa Facaden mod Torvet. Frontespiecen 
blev pyntet med et stateligt Relief. 


Selv om man maa beklage at saa meget værdifuldt forsvandt, 
vilde man nu ikke kunde tænke sig at føre Bygningen tilbage til 
dens oprindelige Udseende, dertil er den for smuk som den er. 
Indvendig maa ogsaa være sket store Forandringer. Hvad man 
mest maa beklage er, at Salen blev forandret, af dens fordums 
Pragt er intet tilbage. At det har været en stor Forandring, der 
foregik fremgaar af, at der efter Nedbrydningen blev bortsolgt 
ikke mindre end 171 Nr. af Affald, Tømmer, Mur og Tagsten, 
Klinker, Fliser, Vinduer og Døre samt flere Skpd. Bly m.m. 
for 385 Rd. 

Op igennem det 19. Aarhundrede er der af og til sket mindre 
Ændringer ved Raadhuset, ikke saa meget for at skaffe Plads 
til Byens Administration, der helt op i dette Aarhundrede kun 
optog ringe Plads og egentlig først under forrige Verdenskrig 
kom i rivende Udvikling, saaledes at der stadig maatte inddrages 
flere og flere Lokaler til Anvendelse for Administrationen, baade 
fordi der kom flere og flere Grene under Administrationen og 
fordi Indbyggerantallet voksede (i 1916: 4641 i 1943: 9365). 
Raadhuset var i det ig. Aarhundrede det Sted, hvor Borgerne 
holdt deres store Fester. Salen benyttedes som Teatersal og Bal- 
sal, og i Stueetagen havde ,,Den venskabelige Klub" sine daglige 
Mødelokaler. I 1920 indrettedes brandfri Arkiver i Kælderen, 
og Politiet, som havde Lokaler paa Raadhuset, blev flyttet til 
den af Arkitekt Sylow opførte Politistation bag Raadhuset. Sam- 
tidig blev hele Stueetagen indrettet til Administrationslokaler 
med Undtagelse af en mindre Lejlighed til Raadhustjeneren. 
Ved samme Lejlighed blev der lavet en Dør i Facaden ud mod 
Torvet. Denne Dør skemmede Raadhuset i høj Grad. 


I 1934 blev det overdraget undertegnede at indrette en Lejlighed 
i Tagetagen for Raadhustjeneren og Kontorer for Stadsingeniøren. 
I den Anledning blev det desværre nødvendigt at forsyne Byg- 
ningen med Kviste. I Stueetagen blev indrettet et Socialkontor 
og Kontor for Socialinspektøren. Desuden blev der indrettet et 
Borgmesterkontor. Den skemmende Dør i Facaden blev tilmuret. 
Trods disse betydelige Forbedringer var Pladsen indskrænket, 

1. sals plan 


og til Tider var Trængslen i Indgangen næsten uigennemtrænge- Otto Langballe: Om- og tilbygning af 


lig, navnlig Dage hvor man skulde betale Skat og der samtidig 


var stort Rykind paa Socialkontoret. 
Køge Kommune indførte 1939 som den første Kommune i Landet 
et nyt Bogholderisystem med særlige Bogholderimaskiner. Ind- 
førelsen af dette System gav Stødet til, at Byraadet besluttede sig 
til at foretage den for nogle Aar siden afsluttede Udvidelse af 
Raadhuset. 
Inden Projektet blev forelagt Byraadet til Vedtagelse, var der 
foregaaet et langt og grundigt Forarbejde mellem Borgmesteren, 
Kæmneren og undertegnede. Vi forsøgte først at faa Udvidelsen 
anbragt indenfor det Grundareal, der hørte til Raadhuset, men 
det viste sig umuligt at faa et tilfredsstillende Resultat. Byraadet 
besluttede derfor at erhverve Naboejendommen Syd for Raad- 
huset. Paa denne Grund findes et større Forhus, som forrenter 


Købesummen, og der hvor Udvidelsen skulde foretages laa en 
primitiv Bygning, hvor der tidligere havde været Biografteater. 
Her blev der Plads til at lave en Udvidelse, som ikke blot tilfreds- 
stillede de øjeblikkelige Krav, men som ogsaa gav Mulighed for 
en yderlig Udvidelse af Administrationen ud i Fremtiden. 
I den gamle Del af Raadhuset blev Socialkontorerne og Borg- 
mesterkontoret bibeholdt. 

Fra Korridoren fra Hovedindgangen til Trappen blev indrettet 
en Gang i Bygningens Østside med Skranke med Skydevinduer | 
ind til Folkeregistret og Dør til Borgmesterkontoret. Denne Gang > 
sattes i Forbindelse med en Gang i den nye Afdeling ved en Dør, 


PÆN 


| FSK 
der blev lavet, hvor der en Gang har været en Port, som ikke | ne gr 


hører til det oprindelige Anlæg. Paa 1. Sal blev den store Sal, 
Byraadssalen, sat i Stand. Væggene blev i 160 cm's Højde be- 


raadhuset i Køge. Planer I : 400 


DE 
klædt med Egetræspaneler, og paa Gulvet blev lagt Egeparket. Aksonometri af tilbygningen, set Jra gaarden 

Østvæggen 1 byraadssalen med billedhugger 
O. Stæhr Nielsens relieffer 


Køge by og kirke. 


zl. gaard ved Køge Aa. 

Hovedmotivet og et af sidemotiverne fra reliefvæggen i 
hyraadssalen. Reliefferne er udført i brændt ler i for- 
skellige farver og i en ny teknik; de enkelte dele af 
mert relief er modelleret for sig og siden sammen- 
føde — paa fotografierne ses tydeligt fugerne imellem 
letnilfigurerne. 


Paa Østvæggen blev opsat Relieffer i brændt Ler, udførte af Billed- 
hugger O. Stæhr-Nielsen og bekostede af Ny Carlsbergfonden. 
Disse Relieffer gør Salen meget festlig. I Tagetagen er stadig 
Bolig for Raadhustjeneren, medens de Kontorer, der blev be- 
nyttet af Stadsingeniøren staar til Raadighed til forskellige For- 
maal. 

Den nye Fløj er i det Ydre holdt saa enkel som muligt, for at 
den ikke skulde dominerer overfor den gamle Bygning. 

Den indeholder i Kælderen et stort Arkiv, der staar i Forbindelse 
med Arkivet i det gamle Raadhus gennem en af de gamle Kælder- 
halse, som er genaabnet, desuden et Adremarum; da Maskinerne, 
hvorpaa Adresserne skrives frembringer en Del Støj, er dette 
Rum fjernet fra Kontorlokalerne. Tillige er der Toiletrum for 
Herrer og Damer, Garderobe, Cyklestald, Vaskerum for Raad- 
hustjeneren, Rum til Rengøringsrekvisitter samt 2 Rum til 
Mælkekontrol. 

I Stueetagen er der en lang Ekspeditionsgang. Gulvet i Konto- 
rerne er hævet 30 cm over Gulvet i Gangen, saaledes at Eks- 
peditionen kan foregaa bekvemt. Kontorerne er adskilte fra 
Gangen ved en 21 m lang Skranke med Glasskydevinduer uden 
Rammer. De enkelte Kontorer er ligeledes adskilte med Glas- 
skillerum, saaledes at Kæmneren fra sit Kontor kan overse samt- 
lige Kontorer. Paa 1. Sal findes Stadsingeniørens Kontorer og et 
Havneudvalgsværelse samt Garderober. Udenfor disse Rum er en 
Gang, hvorfra en ny Dør fører ind til Byraadssalen. Denne Dør er 
anbragt, hvor et af de oprindelige Vinduer har været. I Tag- 
etagen er indrettet 2 Udvalgsværelser og et større Lokale til 
Ligningskommissionen. 

Medarbejder var Arkitekt M.a.a. Aage Madsen og Ingeniørar- 
bejder er projekteret af Birch og Krogboe. 

Ambassadebygning paa Kgs. Nytorv 


Tilkendt Akademiets mindre guldmedaille 
Af arkitekt M.A.A. Erhard Lorenz 725.17 


Naar et fremmed Land skal bygge Ambassade i Danmark bør 


Bygningen være et Udtryk for Landets Kulturniveau og tekniske 
Udviklingstrin uden paa unaturlig Maade at flytte en fremmed 
Byggeskik ud af dens Millieu. 

Jeg tænker mig, at Landet Utopia har en højt udviklet Bygnings- 
teknik, der støtter sig til Seriefabrikationens Muligheder, og væl- 
ger derfor, at der efter normal Byggeskik opføres en bærende 
Jernbetonstruktur, hvori indsættes Facadeelementer, der som 
Karmpartier fremstilles paa Utopias Specialfabriker, transpor- 
teres hertil og placeres i den bærende Struktur. I Karmpartierne 
indbygges de væsentlige tekniske Installationer, og her i Landet 
udføres kun Slutmontage og Justering af disse. 

Man ønsker at en Bygning i de givne krævende Omgivelser 
fremtræder med stærk Fladevirkning og Spinkelhed i Strukturen, 
saa Bygningens Konstruktionsprincip og Fagdeling ikke virker 
med grove ,,Skelethus"virkninger, men fremhæves paa en be- 
hersket Maade. Bygningen bør indgaa i Husrækken, saa denne 
bevares som en ubrudt Væg som Baggrund for Torvets Beplant- 
ning og Lamoureuxs Rytterstatue. Gothersgades og Nyhavns 
Husrækker kædes sammen af denne Væg, der oplives af Husenes 
forskellige Karakter, og Husrækken giver Fasthed over Torvets 
Anlæg som Helhed. Derved giver man Afkald paa en kraftig 
Accentuering af Rytterstatuens Hovedakse, da dette vilde mod- 
arbejde de føromtalte Virkninger. 

Utopia erhverver Matr. Nr. 206 og 377 og en Del af Matr. 371, 
hvor der skaffes Udkørsel til Palægade ved Opførelse af en Ud- 
lejningsejendom. Den østre Del af Bagbygningen til Matr. Nr. 
212 Å nedrives, saa Matr. 212 A's og 211's Gaarde samles med 
de øvrige Gaardarealer. Yderligere Sanering udføres ikke nu, 
da de mest uheldigt beliggende Huse i Karreen ikke er sanerings- 
modne. Der udføres Indkørsel fra Kgs. Nytorv til Gaardene ved 
Matr. 376, saadan at de eksisterende Trafikforhold ikke ændres. 

Situationsplan ca. I : 2000 


( 


Trærsnit Opstalt, set udefra 


Plansnit 


Detaille af vinduesparti 1 : 100 


Ambassaden 


Bygningen — et sluttet Anlæg om en kvadratisk Gaard — faar 
Front mod Torvet nær dets Akse. Alle betydende Rum placeres 
mod Torvet og omkring Gaarden. Alle Økonomirum samles i 
en ,,Domestikfløj". Dette Princip fremtræder i Facaden mod 
Torvet, hvor Domestikfløjen danner Overgangsled mellem Hoved- 
bygningen og den borgerlige Husrække. Økonomirum i Kælderen 
undgaas, Køkkener o. I. placeres udfor de Etager, de skal betjene. 
Personalets Boliger samles i Kontakt med Arbejdsstedet, og 
Etagehøjder afpasses efter Rumstørrelserne. Bag Hovedgaarden 
udføres en Parkeringsgaard med Udkørsel til Palægade. 


Bygningens Opdeling 


Kontorafdelingen placeres paa 1. Sal med Adgang fra en Vestibule i 
Stueetagen, hvor ogsaa sekundære Rum placeres. Amhassadørens 
Bolig og hans Repræsentationsrum placeres paa 2. Sal med 
Soveværelser i Tagetagen i Forbindelse med et Taghaveanlæg. 
Som Konsekvens heraf er Forbindelsen med Amhbassadørens 
Vestibule i Stueetagen udformet som to meget store og let til- 
gængelige Elevatorer. Trappeforbindelsen bliver sekundær og 
findes i Domestikfløjen som Trafikled for Personalet, dog saaledes 
at der i hver Etage er Adgang til Hovedfløjens Galleri. To 
Trapper ved Hjørnerne af Bygningens Nordside giver Adgang 
til Domestikfløjen og Bagadgang til Kontorafdelingen foruden at 
virke som Ekstratrapper for de øvrige Etager. 


Ambassadens Afdelinger 


Portneren har Loge mød Porirummet i direkte Kontakt med syd- 
vendt Lejlighed. Der er Forbindelse til Domestikfløjen, hvor 
hans Kone kontrollerer Rengøringspersonalets Morgen-Indgang 
i Domestikfløjens Port. 

Kontorafdelingen. Publikum har direkte Adgang til Paskontoret 
fra Portrummet. Besøgende til den øvrige Kontorafdeling an- 
meldes ved Omstillingsbord i Budstuen og ledsages af en Funk- 
tionær til Bestemmelsesstedet paa 1. Sal. Garderobe og Toiletter 
for besøgende er paa 1. Sal. Langs Galleriet findes Mødesal, Am- 
bassadørens Kontor, Sekretariat og Legationsraadens Kontor. Am- 
bassadøren har privat Elevator til sine Rum i de øvrige Etager. 
Fra Sekretariatet er der Dokumentelevator til Paskontoret. Del- 
tagerne i Konferencer kan efter Møder modtages i Ambassa- 
dørens Bolig via dennes Elevatorgruppe. Attacheernes Kontorer 
er placeret parvis efter Fag omkring Gaarden, hvert Par med 
fælles Forrum og Sekretær. Attacheer og Legationsraad, der alle 
bor udenfor Ambassaden, har hver sit Omklædningsrum og 
Badeværelse. 

Ambassadørboligen. Vestibule og Selskabsgarderobe ved Portrum- 
met. Elevatorerne fører til Boligens Hovedgalleri, hvorom alle 
Rum er grupperet, — den daglige Bolig sydvendt mod Torvet, 
og Repræsentationsrummene samlede omkring Gaarden. Ved 
Fester vil hele Etagen sammen med det belyste Gaardinterieur 
og Taghaverne danne en Helhed. Hovedgalleriets Midterparti 
udformes som Bibliotek og kan efter Behov aflukkes med Læder- 
døre. Den daglige Spisestue og Spisesalen har begge direkte 

Facade mod Kgs. Nytorv I : 400 


Adgang gennem Serveringsrum til Køkkenet. Daglig Garderobe 
m. v. ved Elevatorindgangen med Adgang for Hushovmesteren 
fra Serveringsrummet, naar besøgende skal modtages. Eleva- 
torerne og en intern Trappe fra Galleriets modsatte Ende giver 
Forbindelse til Taghaver og Soveværelser paa 3. Sal. Børnenes 
Værelser er samlet over Domestikfløjen med sydvendt Skolestue 
mod Torvet og Legeplads paa Tagterrrassen. Servering til Sove- 
værelser og Børnenes Stue sker fra et Pantry med Madelevator 
fra Serveringsrummet paa 2. Sal. Fra Køkkenerne er der Vare- 
elevator til Bagtrappens Indgang ved Parkeringsgaarden. Bude 
hertil passerer Kontrollen i Portnerlogen og gaar til Køkken- 
trappen gennem Hovedgaarden. Større Transporter med Vare- 
biler kan efter Aftale modtages gennem Indkørslen fra Palægade. 


Proportionering m.m. 


Mod Kgs. Nytorv udføres Tagetagen med en Loggia. Dennes 
dybe Reliefvirkning vil kontrastere med Facadens Fladevirkning 
og gøre Bygningen let ved Overgangen til det Thott'ske Palæ og 
skabe den fornødne Højde ved Overgangen til den øvrige Hus- 
række. Man har bestræbt sig for ikke at videreføre de vandrette 
Delinger fra det Thott'ske Palæ til Hovedfacaden, da denne skal 
virke uafhængigt gennem sin Fladevirkning. Domestikfløjen dan- 
ner med sin reducerede Fagbredde Overgangsled til Nabohusene 
mod Vest. 

Hovedfacaden og Gaardinterieueret er opbygget efter samme 
konstruktive Princip. Mod Torvet og Sydsolen er Vinduerne 
jævnt fordelt over Vægfladen, og dennes Fladevirkning er Do- 
minant. I Gaarden øges Vinduesarealet til Karmpartiernes hele 
Bredde og det store Glasareal danner Kontrast til Hjørnepar- 
tiernes lukkede Flader. 

I Hovedfagcaden er Vinduesaabningerne proportionale med hele 
Hovedfacaden maalt til Loggiaens Overkant. Formatet af begge 
Figurer er i Forholdet 1:2. Vinduet opdeler Karmpartiets ind- 
vendige Bredde ligeledes i Forholdet 1:2. Domestikfløjens Vin- 
duer er proportionale med Hovedfacadens Vinduer. 

I Gaarden, hvor Karmpartiernes Figur er dominerende, er disse 
proportionale med hele Gaardfacaden maalt til Tagterrassens 
Kant. Underfelterne i Karmpartiernes Fyldinger og i Balkoner 

Gaardfagade mod vest, set fra tagterrassen 


sinteriør, set fra porten 


og Balustrader er proportionerede i samme Forhold, dog saa- 
ledes at Højden er øget for at ophæve Virkningen af den stærke 
Forkortning ved Betragtning nedefra. 

Den omtalte Proportionering er ikke paa Forhaand tilstræbt, 
men under Arbejdet med Opgaven har det været naturligt at 
udnytte de foreliggende Muligheder til at opnaa simple Delinger 
og indbyrdes Forhold. 

Facadernes rødlige Farve er tænkt som en Paralel til Farven paa 
den gamle Ejendom Ved Stranden 16. 


Konstruktioner og Installationer 


De seriefremstillede Karmpartier støbes paa Specialfabriken af 
forspændt-armeret lysegraa Beton efter et belgisk Patent der 
tillader at udføre Betonen vandtæt og isolerende uden at den 
mister sine statiske Egenskaber. Vinduet indstøbes med presset 
Staalkarm. Fyldingerne udstøbes yderst med et Lag af samme 
Beton, der armeres. Denne Beton blandes med røde Marmor- 
skærver, udvaskes og grovslibes. Bagved dette Lag indsættes høj- 
isolerende Plader. Mellemrummene mellem Karmpartierne udfor 
Søjler og Dæk isoleres paa samme Maade og tilstøbes paa Stedet 
i Lighed med Fyldingerne. Den bærende Struktur bliver saaledes 
helt iklædt i en vand- og varmeisolerende Kappe. Inderst lukkes 
Karmpartierne med aftagelige Paneler. I Karmpartierne ind- 
bvgges Markiser, Staaljalousi, Skydevinduets Mekanik samt 
Varme og Ventilationsaggregat. 

Huset opvarmes og ventileres ved ,,Weathermaster" Systemet, 
der tillader meget spinkel Kanalføring med hurtiggaaende Luft. 
Gallerierne og de store Rum paa 2. Sal opvarmes og ventileres 
ved alm. Luftkonditionering med Kanaler i de hule Mure. 
Tagene konstrueres med en vandtæt Membran øverst, derefter 
et ventileret Hulrum og underst et varmeisolerende Dæk. Tag- 
havernes Dæk ventileres paa samme Maade til Kanaler i Brand- 


murenes Hulrum. i 
I Brystningsaabningerne ved Altaner og Balustrader indsættes 


Pladertar mr Perspex: 
Opvarmningen af Bygningen tænkes udført med Fjernvarme fra 
det kommunale System. Om Sommeren fungerer ,»Weatherma- 
ster anlægget til Afkøling af Luften. 

Erhard Lorenz: Ambassade- 
bygning. Tilkendt Akademiets 
mindre guldmedaille 1948 

Planer I : 400 Å 
Plan af 1: sal | 


Mod Køs. Nytorv: Mødesal, ambassa- 
dørens kontor, sekretariat og legation. 
raadens kontor. 

Omkring gaarden: 6 kontorer for at 
cheer med sekretariater, omklædningsrum 
MD. 

I sidefløjen: Personaleværelser. 


Plan af stuen 


Mod øst: Kontorafdelingen med vestibule. 
budstue, skrivestue, frokoststue. gard 
robe m. v. Paskontoret mod Kgs. Nytorv. 
Mod vest: Ambassadørens vestibule me 
selskabsgarderobe og toiletter. Por 
bolig mod Kgs. Nytorv. 

T Sidefløjen: Personaleværelser og po 
gennemkørsel. 


hard Lorenz: Ambassade- 
zning. 7ilkendt Akademiets 
dre guldmedaille 1948 

ner I : 400 

mlaf 3. sal 


É 
KA 


nd Kgs. Nytorv: Ambassadørens sove- 
elser og gæsteværelser. 

idefløjen: Børneværelser med skolestue 
d torvet. 


an af 2. sal 


WY 


od Kgs. Nytorv: Ambassaderens dag- 
e bolig og biblioteksgalleriet. 

nkring gaarden: Spisesal, balsal og 
ertionssal. 


udefløjen: Køkken. 


Erhard Lorenz: Ambassadebygning 
Tilkendt Akademiets mindre guldmedaulle 19. 
Gaardfagader og snit 1 : 400 


Gaardfacade mod syd og snit i sidefløj? 

